CELEX: C2006/154/12
Language: sk
Date: 2006-07-01 00:00:00
Title: Vec C-163/06 P: Odvolanie podané  27. marca 2006 : Fínska republika proti uzneseniu Súdu prvého stupňa z  9. januára 2006  vo veci T-177/05, Fínska republika/Komisia Európskych spoločenstiev

1.7.2006   
            
            
               SK
            
            
               Úradný vestník Európskej únie
            
            
               C 154/6
            
         Odvolanie podané 27. marca 2006: Fínska republika proti uzneseniu Súdu prvého stupňa z 9. januára 2006 vo veci T-177/05, Fínska republika/Komisia Európskych spoločenstiev
   (Vec C-163/06 P)
   (2006/C 154/12)
   Jazyk konania: fínčina
   Účastníci konania
   
      Odvolateľka: Fínska republika (v zastúpení: E. Bygglin)
   
      Ďalší účastník konania: Komisia Európskych spoločenstiev
   Návrh odvolateľky
   
               —
            
            
               zrušiť uznesenie Súdu prvého stupňa Európskych Spoločenstiev z 9. januára 2006 vo veci T-177/05, Fínska republika/Komisia Európskych Spoločenstiev, žalobu podanú Fínskou republikou podľa článku 230 ES vyhlásiť za prípustnú a vrátiť právnu vec na Súd prvého stupňa, aby rozhodol vo veci, a zaviazať Komisiu, aby nahradila trovy konania vzniknuté Fínsku aj v rámci odvolacieho konania.
            
         Odvolacie dôvody a hlavné tvrdenia
   Fínsko si myslí, že uznesenie Súdu prvého stupňa je v rozpore s právom Spoločenstva v zmysle článku 58 Štatútu Súdneho dvora.
   Súd prvého stupňa sa dopustil právneho omylu, keď určil, že sporné listy neobsahovali žiadne rozhodnutie, ktoré by bolo možné napadnúť žalobou podľa článku 230 ES.
   Podľa názoru Fínska predstavujú sporné listy rozhodnutie, ktoré možno napadnúť žalobou podľa článku 230 ES.
   Komisia sporným rozhodnutím odňala Fínsku možnosť podmienenej platby v zmysle judikatúry Súdneho dvora.
   V súlade s judikatúrou k článku 230 ES má preto sporné rozhodnutie záväzné právne účinky, ktoré sa týkajú záujmov Fínska a ktoré jednoznačne zmenili jeho právnu pozíciu. Okrem toho rozhodnutie viedlo k strate práva pre Fínsko a preto ho zjavne poškodzuje.